Jun 25,2015
ఇక ఆన్‌లైన్‌లోనే పరోక్ష పన్నులు
          నవతెలంగాణ-హైదరాబాద్‌ : పరోక్ష పన్నులను ఆన్‌లైన్‌ ద్వారా చెల్లించే సదుపాయాన్ని తమ బ్యాంకు అందుబాటులోకి తెచ్చిందని ఆంధ్రా బ్యాంకు మేనేజింగ్‌ డైరెక్టర్‌ ఎస్‌కె కల్రా అన్నారు. వ్యాట్‌, సెంట్రల్‌ ఎక్పైజ్‌ కస్టమ్స్‌, వాణిజ్య పన్నులు వంటి చెల్లింపులన్నిటినీ ఇక ఆన్‌లైన్‌ ద్వారా నిర్వహించుకోవచ్చన్నారు. బుధవారం ఉదయం బాలానగర్‌లో ఇ-బ్యాంకింగ్‌ సేవా కేంద్రాన్ని ఆయన లాంచనంగా ప్రారంభించారు. అనంతరం బ్రాంచ్‌ ఆవరణలో జరిగిన ఖాతాదారుల సమావేశంలో కల్రా మాట్లాడుతూ లాకర్స్‌, బంగారం, గృహ, విద్యా రుణాలు వంటి సదుపాయాలన్నీ ఖాతాదారులు విరివిగా వాడుకోవాలని సూచించారు. బ్రాంచీ ఎంజిఎం వి సత్యారామ్‌ మాట్లాడుతూ వ్యాపార రీత్యా జోన్‌ పరిధిలో తమ బ్రాంచ్‌ తొలి స్థానంలో నిలిచిందన్నారు. క్యాష్‌ డిపాజిట్‌ మెషిన్‌, పాస్‌బుక్‌ ప్రింటింగ్‌, ఇంటర్నెట్‌ బ్యాంకింగ్‌, చెక్‌ క్లియరెన్స్‌ వంటి సదుపాయాలు ఈ-బ్యాంకింగ్‌ సేవ కేంద్రంలో 24 గంటలు అందుబాటులో ఉంటాయన్నారు. తమ బ్యాంకు అందిస్తున్న మొబైల్‌ బ్యాంకింగ్‌, ఈ-పాస్‌బుక్‌ వంటి మొబైల్‌ యాప్స్‌ సేవలను ఉపయోగించుకోవాలని సూచించారు. ఈ కార్యక్రమంలో ఆంధ్రా బ్యాంకు జనరల్‌ మేనేజర్‌ వినరు కుమార్‌ వర్మ, జోనల్‌ మేనేజర్లు కె వెంకటేశ్వర్లు, సివి రఘునాథ్‌ పాల్గొన్నారు.
మీ స్నేహితులకు రికమెండ్ చెయ్యండి